Smenkhkare

Familie

Smenkhkare's foreldre er ukjente — de ledende teorier er at han var sønn av Akhnaton eller Amenhotep III. I motsetning til de fleste andre faraoer, hevdet han kun at han var «elsket» av Akhnaton, men aldri at den sistnevnte var hans far. Akhnatons døtre er alltid kalt «faraos datter, av hans lender, [datterens navn].»  At der ikke henvises til en annen sønn i et patriarkalsk samfunn synes usannsynlig. 
Dessuten hevder egyptologen Cyril Aldred at Smenkhkare måtte ha blitt født minst 3 år før Akhnatons regjeringstid begynte, noe som utelukker Smenkhkare som sønn av Akhnaton (gitt  Akhnatons antatte minimumsalder på 12 år da han ble farao). Gitt at Akhnaton hadde seks døtre, men ingen kjente sønner, gjør dette det plausibelt at Smenkhkare var en yngre sønn av Amenhotep III og en bror av Akhnaton.
I graven til Meryre II finnes en malt scene av en farao og en dronning. Den nevner «Farao av Øvre og Nedre Egypt, Ankhkheperure, Sønn av Re, Smenkhkare, Hellig i Manifestasjoner, kontinuerlig gitt evig liv» som ektemannen til «førstekonen, hans elskede, herskerinnen over Øvre og Nedre Egypt, Frue over de To Land, Meritaten» — det var gjennom hennes kongelige blod at han kan ha hevdet legitimitet til tronen, noe som var praksis i denne perioden.

18-22 år gammel farao

Det er graven til en mann som døde da han var mellom 18 og 25 år gammel. Alderen ble fastsatt til maksimum 25 år av G. Elliot Smith, Professor i anatomi ved det Medisinske Instituttet i Kairo, basert på analyser av tennene og epifysene til de store beinmargs-knoklene. Senere analyser, blant annet utført av R. G. Harrison fra Universitetet i Liverpool i desember 1963, bekrefter at skjelettet tilhørte en mann som døde tidlig i 20-årene. Kranie-analyser tyder på en alder på maksimum 22 år. Med sin analyse av tredje molar, konkluderte Harrison med alderen 18-22 år.
I januar 2000 ble levningene analysert av Joyce Filer fra avdelingen for Egyptiske antikviteter ved British Museum. Hun konkluderte med at dette dreide seg om en 18-25 år gammel mann, fordi tredje molar ikke var fullt utviklet, karies var fraværende, og tennene manglet nesten spor av slitasje, noe som tyder på en person i slutten av tenårene eller begynnelsen av 20-årene. Hennes analyser av beinmargs-knoklenes epifyser, tilsier en alder på 18-21 år.

Ikke farao Akhnaton

Fire hjørnesteiner i graven bærer navnet til Akhnaton, og det ble antatt at dette var hans grav. Gravskjendere (Amon-dyrkere)  fjernet kongelige kjennetegn fra sarkofagen, liksom de ødela mange andre spor av Akhnatons monoteisme.
Dette er likevel ikke Akhnatons grav. Han ble farao minimum 12 år gammel og regjerte i 17 år. Han var far til minst én datter i begynnelsen av sin regjeringstid (28-29 år gammel). Akhnatons estimerte alder er 30-35 år.
Analyser av D. E. Derry i 1931 og R. G. Harrison i 1963 viser at den avdøde mangler de brede hoftene og det forlengede kranium på samtidige avbildninger og skulpturer av Akhnaton. Akhnatons samtidige skulpturer var også høyere enn mumien i KV55.

En farao tilhørende Amarna-familien

Analyser av blod-typen, foretatt av både D. E. Derry og R. G. Harrison, og sammenligninger av dimensjonene til skallen i KV-55 med Tutankhamons viser at de to enten var brødre eller far og sønn. Den avdøde tilhørte altså Amarna-familien.
Noen egyptologer anser derfor dette for å være mumien til Smenkhkare.
Smenkhkares ansikt kan faktisk være det mest velkjente av alle Faraoers ansikt. Bildet som brukes i bøker og utstillinger til å illustrere Tutankhamon kan meget godt være Smenkhkares ansikt. Det stammer fra den midterste kiste i Tutankhamons sarkofag  (faraoer ble gravlagt i en serie på 3 kister), og det skiller seg klart i utseende fra bildene på den indre og den ytre kisten. Mange gjenstander i Tutankhamons grav bærer Smenkhkares navn, og ettersom en rekonstruksjon av mumien i KV55 bærer sterke likhetstrekk, kan det meget godt være ansiktet til Smenkhkare. Ettersom det var mer voksent enn alternativene, har bildet likevel ofte blitt anvendt i moderne tid for illustrasjoner av Tutankhamon. Smenkhkares regjeringstid var kort, og varte kanskje ikke lengre enn noen få måneder.